טקסונומיה.
מחקר רב נעשה על הטיגריס הטרינילי, אך אין מספיק מידע רחב עליו. מדענים גילו מאובן שאכן שייך לתת-המין. עם זאת, היו יותר ספקות לגבי המאובן והאם הוא בכלל של טיגריס טרינילי, עקב גודלו. כיום, נהוג לחשוב כי הטיגריס הטרינילי היה קטן יותר מטיגריס בנגלי ודמה בגודלו לטיגריס הודו-סיני. בדרך כלל, תחרות על מזון בין טורפים גדולים יכולה להוות תמריץ מרכזי של הגדלת משקל הגוף, כך שגם משקלו של הטיגריס הטרינילי היה יותר קטן ביחס לטיגריס בנגלי השוקל 200 ק"ג.
ג'ייקוב סיפיו
ג'ייקוב מונטאז סיפיו (באנגלית: Jacob Muntaz Scipio; נולד ב-10 בינואר 1993) הוא שחקן קולנוע וטלוויזיה אנגלי.
ביוגרפיה.
סיפיו נולד באיסלינגטון, לונדון, אנגליה. הוא ממוצא הודו-גואייני ואנגלי. סיפיו למד בבית הספר היסודי של כנסיית סנט מייקל של אנגליה בהייגייט, ולאחר מכן המשיך את לימודיו בבית הספר פורטיסמר במוסוול היל. הוא למד באוניברסיטת אסקס, שם קיבל תואר ראשון בקולנוע וספרות.
קריירה.
קריירת המשחק של סיפיו החלה כאשר קיבל את תפקידו הראשון בגיל 9 חודשים בפרק בסדרת הטלוויזיה "Bambino Mio", בו גילם את בנה המאומץ של ג'ולי וולטרס. במהלך לימודיו התמקד במשחק, ושיחק במספר תפקידים ראשיים בטלוויזיה, בקולנוע ובתיאטרון, כולל העיבוד של ערוץ 4, לרומן "White Teeth", של זיידי סמית', שם גילם בגיל 10 את התפקידים של האחים התאומים מילט ומג'יד. הוא שיחק בתיאטרון, והופיע במחזמר המלך ואני של רוג'רס והמרשטיין בתפקיד "הנסיך צ'וללונגקורן" לצד איליין פייג' בפלדיום של לונדון.
קריירת קולנוע.
בשנת 2019 שיחק לצד ז'אן-קלוד ואן דאם בסרט הקולנוע "אנחנו מתים צעירים". באותה שנה שיחק בסרט הקולנוע "The Outpost".
בינואר 2020, גילם סיפיו את האנטגוניסט הראשי, ארמנדו ארטאס, בסרט בקולנוע "בחורים רעים לתמיד". כמה חודשים לאחר מכן כיכב בסרט הקולנוע "לכודים תחת אש", סיפורם של חיילים אמריקאים שהותקפו על ידי לוחמי טאליבאן בימים האחרונים לנוכחות הצבא האמריקאי באפגניסטן. סקיפיו גילם את ג'סטין ט. גאלגוס, חייל של צבא ארצות הברית, שזכה בעיטור צלב השירות המצוין.
בשנת 2021 שיחק בסרט בקולנוע "ללא חרטה". באותה שנה שיחק בסרט הקולנוע "Last Looks". באותה שנה לוהק לתפקיד לא ידוע בסרט הקולנוע העתידי "באטגירל".
קריירת טלוויזיה.
בשנת 2008, שיחק סיפיו את התפקיד של ביפ בעונה השנייה של הקומדיה הבריטית "אחרי הצלצול".
תפקידו הבא שלו היה בסדרת הטלוויזיה "היכון, חידון, הופ!". לאחר מכן שיחק בהפקת "Life In My Shoes" משנת 2012, קמפיין למודעות למחלת האיידס, שהוקרן בפסטיבל קאן 2012.
ב-2013 שיחק בתפקיד 'טיילר בליין' בעונה השנייה של הקומדיה הבריטית, "Some Girls".
בין השנים 2015–2018 דיבב את קולו של "ליאו" בסדרת הטלוויזיה לילדים בוב הבנאי.
בינואר 2021, פורסם שסיפיו לוהק לתפקיד מייקל ורגאס בסדרת המתח של נטפליקס, "אני אף אחת", עיבוד לרומן של קארין סלוטר באותו השם.
הרס אתרים ארכאולוגיים ביהודה ושומרון
פאראכרוניזם
פוקימון שני וארגמן
פוקימון שני (באנגלית: Pokémon Scarlet) ופוקימון ארגמן (באנגלית: Pokémon Violet) הם שני משחקי וידאו מסוג משחק תפקידים אשר מפותחים על ידי Game Freak ויופצו על ידי נינטנדו לנינטנדו סוויץ'. שני המשחקים הללו מציגים לראשונה את הדור התשיעי של משחקי הפוקימון. המשחקים עתידים לצאת לראשונה לנינטנדו סוויץ' ב-18 בנובמבר 2022.
עלילת המשחק.
עלילת המשחקים עוקבת אחר מסעו/ה של מאמן או מאמנת פוקימונים צעיר/ה במחוז התשיעי.
המשחק מתרחש באזור פתוח בשם "פלדיאה" המבוסס על ספרד כולל אזורים עירוניים ואזורי טבע ללא גבולות ביניהם. המשחק מציג שלושה פוקימונים התחלתיים חדשים: ספריגאטיטו פוקימון העשב, פיוקוקו פוקימון האש וקוואקסלי פוקימון המים.
ב-3 באוגוסט נחשפה צורת קרב חדשה בשם "Terastral Pokemon" שמשנה את סוג הפוקימון בהתאם לסוג אבן החן שניתנה לו.
הפצה.
המשחק הוכרז לראשונה בפרזנטציית "נינטנדו דירקט" ב-27 בפברואר 2022, והציג את האזור ואת שלושת ההתחלתיים של המשחק. הפרזנטציה התרחשה ביום שבו משחקי פוקימון הראשונים, פוקימון אדום וכחול, יצאו לאור ביפן.
הפארק הלאומי איווינדו
הפארק הלאומי איווינדו (בצרפתית: Parc national d'Ivindo) הוא פארק לאומי במזרח-מרכז גבון במרכז אפריקה, על גבול המחוזות ו. הקמתו הוכרזה באוגוסט 2002 על ידי הנשיא עומר בונגו ב ביוהנסבורג, יחד עם 12 הפארקים הלאומיים היבשתיים האחרים של גבון. הפארק, שהתפרסם בזכות ומפלי מינגולי המרהיבים של הנהר , הידועים כ"נפלאותיו של איווינדו", כולל גם את ואת לנגואה באי (Langoué Baï), אחת מחמש קרחות היער החשובות במרכז אפריקה. הפארק הוגדר כאתר מורשת עולמית של אונסק"ו בשנת 2021 בשל המגוון הביולוגי יוצא הדופן והמערכת האקולוגית של היער הטרופי השלם יחסית.
גאוגרפיה פיזית.
המאפיינים הפיזיים של הפארק כוללים את הנהר איווינדו, היובל העיקרי של הנהר , והר קינגואה (Kingué; 749 מטרים) והר נגואדי (Ngouad; 870 מטרים). כמות המשקעים הממוצעת היא 1,672 מילימטרים כששיא המשקעים בין ספטמבר לדצמבר, ובין פברואר ומאי. סופות רעמים עזות מתרחשות עונתיות, ולעיתים עלולות ליצור סופות טורנדו מקומיות, במיוחד ברמת איפאסה; הנזקים שנגרמים כתוצאה מהשפעה זו עשויים להיות אחראיים לכך שהיער הזה דומה באופן שטחי ליער משני. הטמפרטורה הממוצעת היא 23.9 מעלות צלזיוס (נמדדת במאקוקו במרחק של כמה קילומטרים מגבול הפארק הצפוני), עם שונות עונתית של כ-3.3 מעלות צלזיוס.
מגוון ביולוגי.
הפארק משתרע על פני 3,000 קילומטרים מרובעים, שכמעט כולם מיוערים, תערובת של יער החוף האטלנטי של גינאה התחתונה, ויער נשירים למחצה האופייני לאגן הקונגו המרכזי. היערות הקדמונים בדרום מכילים אוכלוסייה ייחודית מבחינה גאוגרפית של תת-משפחת הקסאלפיניים, שמספקת בית גידול למגוון רחב מאוד של פרפרים, עופות ויונקים. מינים אלו כוללים: גורילת שפלה מערבית, שימפנזה מצוי, תאו יער אפריקאי, חזיר נהרות, קודו הביצות וחתול זהוב אפריקני, וכן את אחת האוכלוסיות השלמות האחרונות של פיל יער אפריקני. מיני עופות בולטים כוללים: עורב אפור-צוואר המצוי בסכנת הכחדה ואפרור אפריקני. יותר מ-430 מיני עופות תועדו בפארק.
הנחלים והמפלים הרבים בתוך הפארק הלאומי אפשרו גם מגוון של מיני מים מתוקים. מיני דגים רבים חיים בתוך הפארק, 13 מהם בסכנת הכחדה. ישנם לפחות 7 מינים של עשבי מים ממשפחת , וכל בריכת מפל עשויה להכיל צמחיית מים ייחודית. הנהר דידג'י מספק גם בית גידול קריטי לתנין צר-חרטום המצוי בסכנת הכחדה.
היסטוריה ושימור.
מאז 2001, עוד לפני הקמת הפארק, חקר את האזור הדרומי של הפארק הארגון (בראשי תיבות WCS) ,ארגון חוץ-ממשלתי שהמטה שלו בגן החיות ברונקס בניו יורק, ושמטרתו לשמר את שטחי חיות הבר הגדולים בעולם ב-14 אזורי עדיפות, ודאג להגן עליו. הארגון ריכז את המאמצים בקרחת היער הגדולה של לנגואה באי (Langoué Baï), בתמיכת מה שהיא כיום סוכנות הפארקים הלאומיים של גבון (ANPN). בשנת 2004 הקים ה-WCS מחנה ייעודי במרחק של 3 קילומטרים מלנגואה באי, עם מגורים ומשרדים לחוקרים, המספקים תובנות חשובות על האקולוגיה של קרחת היער והגנה בפני ציידים.
מכון המחקר האקולוגיה הטרופית (Institut de Recherche en Écologie Tropicale) שוכן בצפון הפארק, 12 קילומטרים מהעיר הקרובה ביותר מאקוקו.
אביעד בקשי
אביעד בקשי (נולד ב-15 בפברואר 1972, ל' בשבט ה'תשל"ב) הוא דוקטור למשפטים, ראש המחלקה המשפטית בפורום קהלת, מרצה למשפט ציבורי באוניברסיטת בר-אילן, משפט חוקתי בקריה האקדמית אונו וכן במכללה למדינאות.
ביוגרפיה.
בקשי נולד ב-1972, ולמד בישיבת בית אל ובישיבת ההסדר הר ברכה, התגורר ביישוב הר ברכה ושימש בין השנים 1999–2001 כר"מ בישיבה. בהמשך, תוך השתתפות במסגרת תוכנית השילובים לסטודנטים בוגרי הישיבה, סיים בהצטיינות תואר ראשון ושני באוניברסיטת בר-אילן. בין השנים 2003–2004 התמחה במחלקת הבג"צים בפרקליטות המדינה. בעל תואר ראשון בהוראת תורה שבעל פה ומחשבת ישראל וכן תעודת הוראה מהמכללה ירושלים, בה שימש כמרצה.
בקשי פרסם את עבודת הדוקטורט שלו, שעסקה ב"משמעותה החוקתית הראויה של ישראל כמדינה יהודית ודמוקרטית", ב-2011, במסגרת מסלול מלגת הנשיא לדוקטורנטים מצטיינים באוניברסיטת בר-אילן, עבודה שזכתה בפרס מאת מרכז מורשת בגין לשנת 2013.
בין השנים 2008–2011 שימש בקשי כעמית מחקר במכון לפילוסופיה פוליטית ע"ש שוורץ בבית מורשה בירושלים.
החל משנת 2004 היה בקשי מעורב ביוזמות חקיקה וגיבוש חוקה, כחבר צוות ייעודי במכון לאסטרטגיה ציונית, עורך משפטי להצעת החוקה של מיכאל איתן ופרופ' משה קופל (2007), ראש פרויקט חקיקה במסגרת "קרן ויילר" באוניברסיטת בר-אילן, ומנהל "מכון ברלינר – קליניקה ליוזמות חקיקה בקריה האקדמית אונו" (2011–2012).
כיום משמש בקשי מרצה ומלמד משפט ציבורי באוניברסיטת בר-אילן, משפט חוקתי בקריה האקדמית אונו ובמכללה למדינאות. משרת במילואים כיועץ משפטי במחלקת דין בינלאומי של הפרקליטות הצבאית.
ב-2021 הוצגה מועמדותו לתפקיד שופט בבית המשפט המחוזי בתל אביב. ב-2022 היה אחד מתשעת המועמדים ברשימה הסופית למשרת היועץ המשפטי לממשלה.
עמדות ופעילות ציבורית.